യങ്കാരി ദേശീയോദ്യാനം

യങ്കാരി ദേശീയോദ്യാനം വടക്കുകിഴക്കൻ നൈജീരിയയിലെ ബൌച്ചി സംസ്ഥാനത്തിൻറെ ഏകദേസം തെക്ക്-മദ്ധ്യഭാഗത്തായി സ്ഥതിചെയ്യുന്ന വലിയ വന്യജീവി സംരക്ഷണകേന്ദ്രമാണ്. ഏകദേശം 2,244 ചതുരശ്ര കിലോമീറ്റർ (866 ചതുരശ്ര മൈൽ) പ്രദേശത്തായി ഈ ദേശീയോദ്യാനം വ്യാപിച്ചുകിടക്കുന്നു. പ്രകൃതിദത്തമായ നിരവധി ചുടു നീരുറവകളും, വൈവിധ്യമാർന്ന സസ്യ ജന്തു ജാലങ്ങൾക്കും പേരുകേട്ട സ്ഥലമാണിത്. പടിഞ്ഞാറൻ ആഫ്രിക്കൻ സവേനയുടെ ഹൃദയഭാഗത്താണ് ഇതിന്റെ സ്ഥാനം. വിനോദസഞ്ചാരികൾക്കും അവധിക്കാലം ആസ്വദിക്കാനെത്തുന്നവർക്കും വന്യജീവികളെ അവയുടെ സ്വാഭാവിക ആവാസസ്ഥലങ്ങളിൽ അടുത്തു ദർശിക്കുവാൻ സാധിക്കുന്നു.

യഥാർത്ഥത്തിൽ 1956 ൽ ഒരു ഗെയിം റിസർവ്വെന്ന നിലയിലാണ് യങ്കാരി സ്ഥാപിക്കപ്പെട്ടത്. എന്നാൽ പിന്നീട് 1991 ൽ നൈജീരിയയിലെ ഏറ്റവും വലിയ ദേശീയോദ്യാനമായി ഇത് പ്രഖ്യാപിക്കപ്പെട്ടു. നൈജീരിയയിലെത്തുന്ന വിനോദ സഞ്ചാരികൾക്ക് ഏറ്റവും പ്രിയപ്പെട്ട പ്രദേശമാണിത്. നൈജീരിയയിലെ ടൂറിസം, ഇക്കോടൂറിസം എന്നിവയുടെ വികസനത്തെ പ്രോത്സാഹിപ്പിക്കുന്നതിൽ ഈ ദേശീയോദ്യാനം ഒരു നിർണ്ണായകമായ പങ്കാണ് വഹിക്കുന്നത്.Odunlami, S.S.S. (2000): Parks: Vanguard of Ecotourism Promotion. The Host Magazine Vol 2, No 1 pp 25 അതുപോലെതന്നെ പടിഞ്ഞാറൻ ആഫ്രിക്കയിലെ ഏറ്റവും പ്രശസ്തമായ പാരിസ്ഥിതിക കേന്ദ്രങ്ങളിലൊന്നുകൂടിയാണിത്.Olokesusi, F. (1990): Assessment of the Yankari Game Reserve, Nigeria: Problems and Prospects. Butterworth Heineman Ltd., pp 153–155

അവലംബം

പുറത്തേക്കുള്ള കണ്ണികൾ

വർഗ്ഗം:നൈജീരിയയിലെ ദേശീയോദ്യാനങ്ങൾ